**Konkurransebestemmelser**

**Sotra Para Scramble Lagturnering 2024**

**Generelt**

Sotra Para Scramble er en turnering for golfspillere med funksjonsnedsettelser, som arrangeres av Norges Golfforbund (eier og ansvarlig arrangør) og Sotra Golfklubb (teknisk arrangør). Turneringen er åpen for amatører og profesjonelle som har gyldig medlemskap i golfklubb tilsluttet NGF eller annet nasjonalt golfforbund. Høyeste handicap for deltakelse er 54. Ved ledige plasser kan også ledsagere delta.

Sotra Para Scramble Lagturnering er en lavterskel breddeturnering hvor hovedmålet er å samle spillere fra ulike klubber til en hyggelig golfrunde. Det spilles lag, og er en ypperlig mulighet for deg som er usikker på om turneringsspill er noe for deg. Her er det plass for alle – både de som er helt ny og de som har spilt en stund. Det er andre gang Sotra Para Scramble Lagturnering blir arrangert.

Det er ikke krav om å være klassifisering, men kun spillere som gjennom klassifisering kan dokumentere behov, kan bruke golfbil.

Spilledato og påmeldingsfrist finner du i [Golfbox](https://www.golfbox.no/app_livescoring/tour/default.asp?language=1044#/customer/18/schedule/2024).

**Generelle regler og bestemmelser**

Alle turneringene spilles etter:

* [Golfreglene gyldig fra 2023](https://www.golfforbundet.no/spiller/regler/golfreglene-2019/)
* [Spill og bestemmelser 202](https://www.golfforbundet.no/spiller/turneringer/generelle-turneringsbestemmelser)4
* [NGFs regelkort 202](https://www.golfforbundet.no/spiller/turneringer/generelle-turneringsbestemmelser)4
* [World Handicap System](https://www.golfforbundet.no/spiller/regler/world-handicap-system/)
* [NIFs bestemmelser om doping – NIFs lov kapittel 12](https://www.idrettsforbundet.no/tema/juss/niflov/%22%20%5Cl%20%22_NIFLOV121)
* NIFs bestemmelser om barneidrett
* [NIFs sanksjons- og straffebestemmelser – NIFs lov kapittel 11](https://www.idrettsforbundet.no/tema/juss/niflov/#_NIFLOV094)
* Lokale regler

**Spilleform**

* Scramble maksimum score. Hullets par + 5.
* Turneringen spilles som Scramble med 3-4 spillere pr lag. Laget settes sammen av arrangør, og kombineres slik at sammenlagt handicap blir så likt som mulig.
* Lag med tre spillere får 15 % av sammenlagt spillehandicap og lag med fire spillere får 10 % av sammenlagt spillehandicap.
* Turneringen spilles over 9 hull. Herrer spiller fra gul og damer spiller fra rød.
* Turneringen spilles i én klasse (laget kan bestå av bare damer, bare herrer eller en mix av damer og herrer).

**Like resultater**

Ved like resultater går laget med lavest sammenlagt spillehandicap foran. Ved fortsatt likt gjelder matematisk metode. Hvis fortsatt likt loddtrekning.

**Kontaktinformasjon**

For å kunne bli kontaktet av arrangøren må spillere krysse av dette punktet ved påmelding. Arrangøren forholder seg til den kontaktinformasjonen som er registrert på spillerens profil i GolfBox.

**Påmelding**

* Påmeldingen er bindende og gjøres i GolfBox.
* Det er spillerens ansvar å melde seg på innen påmeldingsfristen.
* Startkontingent på kr. 200,- betales ved påmelding.

Spillere som ønsker å spille, men som ikke har meldt seg på innen påmeldingsfristen kan sende en e-post til paragolf@golfforbundet.no. Ved ledige plasser vil spillerne få delta.

**Deltakerliste og informasjon til spillere**

Etter påmeldingsfristen setter NGF opp laginndeling/deltakerlisten i GolfBox (normalt senest kl 12.00 dagen før turneringen). Informasjon til spillere sendes kun til den e-postadressen som er oppgitt i spillerens profil i GolfBox. Husk å oppdatere e-postadressen din i GolfBox.

**Melde seg av turnering (før påmeldingsfristen)**

Avmelding må gjøres før påmeldingsfristens utløp, og gjøres av spilleren selv i GolfBox. Startkontingent vil bli tilbakebetalt.

**Stryke seg fra turnering (etter påmeldingsfristen)**

Etter påmeldingsfristen må en påmeldt spiller som ikke skal delta stryke seg ved å sende en e-post til paragolf@golfforbundet.no.

Spillere som strykes etter påmeldingsfristen får ikke tilbakebetalt startkontingenten, unntatt når spilleren kan dokumentere sykdom/skade.

**Golfbil**

Spillere som gjennom klassifisering har rett til å bruke golfbil, og som ønsker å benytte det i aktuell turnering, skal gi beskjed om dette ved påmelding i Golfbox. Biler vil bli tildelt så lenge det er tilgjengelige biler.

**Startkontingent**

Startkontingenten er kr 200 og dekker spill, enkel bespisning etter endt spill og evt. golfbil. Startkontingenten betales ved påmelding.

**Konkurranser i konkurransen**

* Nærmest hullet: Vinneren er den som med sin første ball fra utslagsområdet stopper ballen på putting green og nærmest hullet. En HIO er nærmest hullet.
* Nærmest linjen: Vinneren er den som med sin første ball fra utslagsområdet stopper ballen nærmest linjen.

**Premiering**

De tre beste lagene premieres. I tillegg premieres «Nærmest hullet» og «Nærmest linjen».

NGF stiller med premier.

**Ledsagere**

Ledsagere kan under forutsetning av ledige plasser i startfeltet spille.

**Kontaktperson Norges Golfforbund**

Gøril Hansen

goril.hansen@golfforbundet.no

Tlf. 995 76 525